
Πέμπτη, 10 Σεπτεμβρίου 2026

ΔΕΛΤΙΟ ΤΥΠΟΥ

Συνέχεια ενημέρωσης αναφορικά με τον εντοπισμό και διάσωση 55 αλλοδαπών ΝΑ των Καλών Λιμένων - Συνέχεια ενημέρωσης αναφορικά με τον εντοπισμό και διάσωση 33 αλλοδαπών ΝΑ των Καλών Λιμένων - Συνέχεια ενημέρωσης αναφορικά με τον εντοπισμό και διάσωση 49 αλλοδαπών στην Αγία Γαλήνη – Θάνατος αλλοδαπής στη Σκάλα Κατερίνης

Συνέχεια ενημέρωσης:
Αναφορικά με τον εντοπισμό και τη διάσωση 55 αλλοδαπών στη θαλάσσια περιοχή 65 ν.μ. νοτιοανατολικά των Καλών Λιμένων, τις πρωινές ώρες χθες, συνελήφθη ένας 18χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τις βραδινές ώρες την 06.09.2026 από την περιοχή Τομπρούκ της Λιβύης, καταβάλλοντας χρηματικά ποσά μεταξύ 14.000 δηναρίων Λιβύης, για τη μεταφορά τους στην Ελλάδα.

*****

Συνέχεια ενημέρωσης:
Αναφορικά με τον εντοπισμό και τη διάσωση 33 αλλοδαπών στη θαλάσσια περιοχή 30 ν.μ. νοτιοανατολικά των Καλών Λιμένων, τις πρωινές ώρες χθες, συνελήφθη ένας 18χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τις βραδινές ώρες την 05.09.2026 από την περιοχή Τομπρούκ της Λιβύης, καταβάλλοντας χρηματικά ποσά μεταξύ 14.000 δηναρίων Λιβύης, για τη μεταφορά τους στην Ελλάδα.

*****

Συνέχεια ενημέρωσης:
Αναφορικά με τον εντοπισμό και τη διάσωση 49 αλλοδαπών από λέμβο στη θαλάσσια περιοχή 50 ν.μ. νότια της Αγίας Γαλήνης, τις πρωινές ώρες σήμερα, συνελήφθη ένας 16χρονος αλλοδαπός (υπήκοος Σουδάν) εκ των ανωτέρω, για παράβαση του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση» και του άρθρου 306 του Π.Κ. ¨Έκθεση¨, καθώς αναγνωρίστηκε από τους υπόλοιπους αλλοδαπούς ως ο διακινητής τους. Σύμφωνα με τους αλλοδαπούς, εκκίνησαν τις βραδινές ώρες την 08.09.26 από το Τομπρούκ της Λιβύης, καταβάλλοντας χρηματικά ποσά μεταξύ 1.500 και 2.000 δολαρίων Αμερικής έκαστος, για τη μεταφορά τους στην Ελλάδα.

*****

[bookmark: _GoBack]Τις μεσημβρινές ώρες σήμερα, ενημερώθηκε η Λιμενική Αρχή της Σκάλας Κατερίνης για την ανάσυρση μιας 79χρονης αλλοδαπής (υπήκοος Σερβίας) χωρίς τις αισθήσεις της, από τη θαλάσσια περιοχή της παραλίας Ν. Πιερίας. Στην 79χρονη  αρχικά παρασχέθηκαν οι πρώτες βοήθειες από ναυαγοσώστη και στέλεχος του ΕΚΑΒ, ενώ στη συνέχεια μεταφέρθηκε με ασθενοφόρο όχημα του ΕΚΑΒ στο Γενικό Νοσοκομείο Κατερίνης, όπου διαπιστώθηκε ο θάνατός της. Προανάκριση διενεργείται από το Γ’ Λιμενικό Τμήμα Σκάλας Κατερίνης του Κεντρικού Λιμεναρχείου Θεσσαλονίκης.

